เมนมาวันที่ 28พฤษภาคม-2มิถุนายน ปกติรอบเดือนจะมาทุกๆ32-33วันนับจากวันแรกที่เป็นเมน ในวัน12มิถุนาได้กินยาคุมฉุกเฉินไป และมีเลือดออกมาในวันที่ 18-22 เลือดมาค่อนข้างเยอะเหมือนเมน แต่ไม่มีอาการปวดท้อง คัดเต้านมหรืออะไร แล้วในวันที่27 มิถุนา มีเลือดออกคล้ายเมน มาไม่เยอะมาก แต่ก็ไม่ใช่กระปิดกระปอย วันต่อมามีเลือดออกกระปิดกระปอยประมาณ2-3วัน ไม่ทราบว่าจะท้องไหมคะ ตอนนี้กังวลมาก ตั้งแต่วันที่มีเลือดกระปิดกระปอยรู้สึกว่ามือร้อนจนถึงวันนี้ เป็นมาประมาณอาทิตย์กว่าแล้วค่ะ แต่ไม่ได้ร้อนทั้งตัวค่ะ ไม่รู้เพราะร้อนหรืออะไร มีอาการท้องผูกด้วยค่ะ ได้ยินเสียงโครกครากในท้อง กังวลมากๆค่ะ
สวัสดีค่ะ หากได้ทานยาคุมฉุกเฉินไปในวันที่ 12 มิ.ย. แล้ววันที่ 18-22 มิ.ย. ได้มีเลือดออกมา เลือดดังกล่าวน่าจะเกิดจากผลของยาคุมฉุกเฉินมากกว่าเป็นประจำเดือน เพราะประจำเดือนในรอบก่อนได้มาในวันที่ 28 พ.ค.สำหรับเลือดที่ออกในวันที่ 27 มิ.ย. มาปริมาณไม่มาก แต่นาน 2-3 วัน ก็น่าจะเป็นเลือดประจำเดือนได้ เพราะอยู่ในช่วงวันที่ที่ประจำเดือนควรจะมาค่ะ ดังนั้น ก็แสดงว่าไม่ได้มีการตั้งครรภ์เกิดขึ้นค่ะ แต่หากกังวล ก็อาจลองตรวจหาการตั้งครรภ์ดูค่ะสำหรับอาการมือร้อน แนะนำว่าควรลองวัดอุณหภูมิร่างกายดู หากตรวจแล้วไม่มีไข้ ก็ไม่น่ามีอะไรผิดปกติค่ะ อาจเกดจากมีความเครียด วิตกกังวลก็ได้ค่ะส่วนอาการท้องผูก ย่อมทำให้เกิดเสียท้องร้องโครกครากได้ค่ะ แนะนำควรพยายามดื่มน้ำเปล่ามากๆ ทานผักและผลไม้ให้เพียงพอค่ะ หากไม่ถ่ายเกิน 3 วัน ก็ควรทานยาระบายช่วยค่ะ